Көшірме

№2-818/5-15

Ш Е Ш І М

 Қазақстан Республикасы атынан

20 қаңтар 2015 жыл Ақтау қаласы

Маңғыстау облысы Ақтау қаласының № 2 соты құрамында төрағалық етуші судья Қ.Қ.Бозшагулов,

хатшылықта Д.Калабаева отырып,

талапкер Д.Калдыбаеваның, жауапкер А.Сарниязовтың қатысуларымен,

ашық сот мәжілісінде, Ақтау қалалық № 2 сотының мәжіліс залында Калдыбаева Динара Оспановнаның Сарниязов Айберген Утелбаевичке берген алимент өндіру туралы азаматтық ісін қарап,

А Н Ы Қ Т А Ғ А Н Ы:

Талапкер сотқа жүгінген талап арызында, жауапкермен 07.03.2008 жылы некеге тұрғандығын, 2014 жылдың қараша айынан бері бөлек тұратындығын, некеден 13.07.2010 жылы туылған Қ.Утелбай деген қызы барлығын, 2013 жылдый 22 сәуірінен бастап 2-ші топтағы мүгедек екендігін, ешқандай жұмыс істеуге мүмкіндігі жоқ екендігін, баласын, өзін асырап-бағуға материалдық жағдайды жетпейтіндігін, жауапкер ешқандай көмек көрсетпейтіндігін көрсете келе, жауапкерден өзінің пайдасына ай сайын айлық есептік көрсеткіштің 15 есе мөлшерінде алиментті мүгедектігінен толықтай айығып кеткенше өндіруді сұраған.

Сот мәжілісінде талапкер талабын қуаттап, қанағаттандыруды сұрады.

 Жауапкер сот мәжілісінде талап арызды мойындамай, қанағаттандырусыз қалдыруды сұрады. Қосымша ретінде сотқа берген түсініктемесінде, талапкердің шын мәнінде 2-ші топтағы мүгедек екендігін, ешқандай жұмыс істеуге жарамайтындығын, оған қарайтын адам болмағандықтан, ата-анасының үйіне апарып тастағандығын, өзінің талапкерге қаржылай көмек беруден бас тартпайтындығын, бірақ, қазірге кезде ешжерде жұмыс істемейтіндіктен, көмектесуге мүмкіндігі жоқтығын көрсетті.

 Сот мәжілісіне қатысушы тұлғалардың түсініктемелерін тыңдап, іс құжаттарын зерттеп, сот төмендегідей қорытындыға келеді.

Сот мәжілісінде және талап арызға тіркелген құжаттардан анықталғаны, Ақшұқыр селолық әкімінің аппаратымен 07.03.2008 жылы берілген неке қию туралы куәлігі бойынша тараптардың заңды некелері тіркелген.

2

Қазақстан Республикасы Еңбек және халықты әлеуметтік қорғау министрлігінің Маңғыстау облыстық департаментінің 17.04.2014 жылғы №1207280 санды және 17.04.2014 жылғы №0169271 санды анықтамалары бойынша талапкер 2-ші топтағы мүгедек екендігі, жалпы еңбеккке қабілетінен айырылу дәрежесі 70% құрайтындығы, мүгедектіктің және жалпы еңбеккке қабілетінен айырылу дәрежесінің белгіленген мерзімі 17.04.2015 жыл.

ҚР «Неке (ерлі-зайыптылық) және отбасы туралы» Кодексінің (әрі қарай - Кодекс) 147 бабының 2 бөлімі 1 тармағына сәйкес ерлі-зайыптылар бірін-бірі материалдық жағынан қолдауға міндетті. Мұндай қолдаудан бас тартқан және ерлі-зайыптылардың арасында алимент төлеу туралы келісім болмаған жағдайда, алимент төлеуге қажетті қаражаты бар екінші жұбайдан еңбекке жарамсыз мұқтаж жұбайының алимент төлеуді сот тәртібімен талап етуге құқығы бар.

Кодекстің 149 бабы бойынша ерлі-зайыптылардың (бұрынғы ерлі-зайыптылардың) арасында алимент төлеу туралы келісім болмаған кезде, жұбайдан (бұрынғы жұбайдан) сот тәртібімен өндіріп алынатын алименттің мөлшерін ерлі-зайыптылардың (бұрынғы ерлі-зайыптылардың) материалдық және отбасылық жағдайларын және тараптардың басқа да назар аударарлық мүдделерін негізге ала отырып, алимент төлеу кезіндегі қолданылып жүрген айлық есептік көрсеткіштің еселенген қатынасында сот айқындайды.

Осы Кодекстің 164 бабының 2 бөліміне сәйкес алимент сотқа өтiнiш жасалған кезден бастап тағайындалады.

Жоғарыдағы аталған заң талаптарына сүйеніп, сот мәжілісінде анықталған жағдайларға сәйкес, істегі дәлелдемелерге баға бере отырып, Ақтау қаласы №2 сотының 23.12.2014 жылғы сот бұйрығымен жауапкерден талапкердің пайдасына кәмелетке толмаған 13.07.2010 жылы туылған Қ.Утелбайды асырап-бағуға барлық табысының ¼ мөлшерінде алимент өндірілгендігін, жауапкердің уақытша жұмыста жоқ екендігін ескере отырып, сот, талапкердің жауапкерден өзінің пайдасына ай сайын айлық есептік көрсеткіштің 15 есе мөлшерінде алимент өндірі туралы талабын ішінара қанағаттандырып, ай сайын 10 айлық есептік көрсеткіш мөлшерінде 09 қаңтар 2015 жылдан бастап 17 сәуір 2015 жылға дейін алимент өндіргенді дұрыс деп табады.

Одан басқа, сот талапкердің жауапкерден аиментті мүгедектігінен толықтай айығып кеткенше өндіру туралы талабын негізсіз деп санайды. Себебі, Қазақстан Республикасы Еңбек және халықты әлеуметтік қорғау министрлігінің Маңғыстау облыстық департаментінің 17.04.2014 жылғы №1207280 санды және 17.04.2014 жылғы №0169271 санды анықтамалары бойынша талапкер 2-ші топтағы мүгедек екендігі, жалпы еңбеккке қабілетінен айырылу дәрежесі 70% құрайтындығы, мүгедектіктің және жалпы еңбеккке қабілетінен айырылу дәрежесінің белгіленген мерзімі 17.04.2015 жыл.

3

Сондықтан, жауапкерден талапкердің пайдасына алимент 17.04.2015 жылға дейін өндірілуге жатады.

 Қазақстан Республикасының АІЖК-нің 237 бабы 1 бөлімі бойынша алимент алып беру туралы шешiмдер дереу орындалуға тиiс.
 Қазақстан Республикасының АІЖК-нің 116 бабы 1 бөлімі бойынша төлеуден талап қоюшы босатылған iстi қарауға байланысты шығындар мен мемлекеттiк баж сот шығындарын төлеуден босатылмаған жауапкерден мемлекет кiрiсiне толық немесе талаптың қанағаттандырылған бөлiгiне бара-бар мөлшерде өндiрiлiп алынады.

Осы Кодекстің 102 бабы 3 бөліміне сәйкес алименттер өндiрiп алу туралы талап қоюларда - бiр жыл iшiндегi төлемдердiң жиынтығымен айқындалады.

Сондықтан, жауапкерден мемлекет пайдасына 2 378 теңге сот шығыны өндірілуге жатады. Есебі: 10 АЕК х 1982 (1 АЕК мөлшері) х 12 ай х 1% = 2 378.

Жоғарыдағылардың негізінде, Қазақстан Республикасының АІЖК-нің 116, 217-221 баптарын басшылыққа алып, сот

Ш Е Ш І М Е Т Т І:

Калдыбаева Динара Оспановнаның Сарниязов Айберген Утелбаевичке берген алимент өндіру туралы талап арызы – ішінара қанағаттандырылсын.

Сарниязов Айберген Утелбаевичтен Калдыбаева Динара Оспановнаның пайдасына ай сайын 10 (он) айлық есептік көрсеткіш мөлшерінде 09 қаңтар 2015 жылдан бастап 17 сәуір 2015 жылға дейін алимент өндірілсін.

 Сарниязов Айберген Утелбаевичтен мемлекет пайдасына 2 378 (екі мың үш жүз жетпіс сегіз) теңге сот шығыны өндірілсін.

Шешiмнің алимент өндіру туралы бөлігі дереу орындалуға жатады.

Шешімге наразы болған тарап шешім көшірмесі тапсырылған күннен бастап, он бес күн ішінде Маңғыстау облыстық сотының апелляциялық сот алқасына Ақтау қаласының №2 соты арқылы, ҚР АІЖК 334, 335 баптарының талаптарын сәйкес апелляциялық тәртіппен шағым беруі немесе прокурор наразылық келтіруге құқылы.

Судья Қ.Қ.Бозшагулов

Көшірмесі дұрыс:

Судья Қ.Қ.Бозшагулов

Анықтама:

Шешім «\_\_\_\_» \_\_\_\_\_\_\_\_\_\_\_2015 жылы заңды күшіне енді.

Судья Қ.Қ.Бозшагулов